Fór að gosstöðvunum á Fimmvörðuhálsi í dag . Það var ótrúleg upplifun að standa í 400 metra fjarlægð frá eldgosi og upplifa þá miklu krafta sem þarna voru að verki . Ég var í hópi frá Ferðafélagi Íslands sem fékk að fara inn í Þórsmörk til að kanna áhrif umbortanna á svæðið . Við gengum fyrst upp á Morinsheiði . Greinilegt var að hægt hafði á rennslinu í Hrunagil en meiri kraftar voru að verki í Hvannárgili . Reglulega stigu gríðarstórir gufustrókar til himins úr Hvannárgili . Gengið var yfir Heljarkamb og síðan var lagt í Bröttufönn . Það var ógnvekjandi að ganga yfir hæðina og standa andspænis gosinu . Hraunslettur þeyttust hátt í loft upp og hitinn frá gosinu var greinilegur . Hár hnjúkur hafði hlaðist upp vestan við gosstrókana . Hraunið þeyttist upp af miklum krafti og rann í rauðum straumi beint niður í Hvannárgil .